วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
12 ก.ย. 2559

วิเคราะห์ตลาดภาคบ่าย 
ภาครวมตลาดภาคเช้า
SET Index ปิดภาคเช้า 1,428.11 (-17.17 จุด, -1.19%) กรอบ 1,432-1,419 จุด มูลค่าการซื้อขาย 26,526 ลบ. เรียงลำดับมูลค่าการซื้อขายรายกลุ่ม BANK ENERG ICT COMM CONMAT TRANS PROP PETRO ตามลำดับ.  ตลาดภูมิภาค [Hang Seng -2.63%][KOSPI -2.00%][Nikkei225 -1.92%][ChinaA50 -1.99%][TAIEX -1.18%]                    
 [ติดตาม]

– ยอดการลงทุนโดยตรงจากต่างประเทศ (FDI) เดือนส.ค. ของประเทศจีน 15.00 น.
(-) ราคาน้ำมันร่วง 1.7% เช้านี้ หลังรายงานชี้จำนวนแท่นขุดเจาะสหรัฐเพิ่มขึ้น
ราคาน้ำมันดิบ WTI ซึ่งมีการซื้อขายทางระบบอิเล็กทรอนิก ร่วงลง 80 เซนต์ หรือ 1.74% แตะที่ 45.08 ดอลลาร์/บาร์เรล ในช่วงเช้านี้ หลังจากที่มีการเปิดเผยข้อมูลจำนวนแท่นขุดเจาะน้ำมันที่เพิ่มขึ้น ซึ่งทำให้คาดว่าผลผลิตน้ำมันดิบจะเพิ่มสูงขึ้น เบเกอร์ ฮิวจ์ ซึ่งเป็นผู้ให้บริการข้อมูลเกี่ยวกับอุตสาหกรรมน้ำมันสหรัฐ เปิดเผยว่า จำนวนแท่นขุดเจาะน้ำมันที่ใช้งานในสหรัฐเพิ่มขึ้น 7 แท่นในสัปดาห์นี้ สู่ระดับ 414 แท่น ซึ่งเป็นการเพิ่มขึ้นสัปดาห์ที่ 10 ในรอบ 11 สัปดาห์ ทั้งนี้ จำนวนแท่นขุดเจาะน้ำมันที่เพิ่มขึ้น ทำให้คาดว่าอุปทานน้ำมันจะเพิ่มสูงขึ้น ซึ่งเป็นปัจจัยถ่วงราคาน้ำมัน (IQ)
 
IMPACT (+) BLA SCB TRIF JAS WORK SAMART VIBHA TU KCE TCCC VNG TASCO BIG MAJOR TISCO AJD PSL
IMPACT (-) PTT PTTEP AOT ADVANC CPF BAY KBANK HMPRO PTTGC KTB BBL LH CPN BJC ROBINS TMB 
 
แนวโน้มตลาดและหุ้นที่น่าสนใจ 
SET Index ปิดภาคเช้า 1,428.11 จุด
ปรับตัวลงต่อเนื่อง เน้นถือเงินสด 
SET index ปรับตัวลงต่อเนื่อง ยังไม่เห็นแนวรับที่ชัดเจน แนวโน้มยังคงเป็นการปรับฐานระยะกลาง เราคงคำแนะนำถือเงินสดเป็นส่วนใหญ่และปรับลดคาดการณ์แนวรับไปที่ 1,410 และ 1,390 จุด ด้านแนวต้านระยะสั้นที่ 1,435 และ 1,450 จุด
WORK (ราคาปิดภาคเช้า 35.75 บาท)
สัญญาณดีวันแรก เน้นซื้อบางส่วนระยะสั้น
WORK มีสัญญาณดีวันแรกหลังปรับตัวลงต่อเนื่องพร้อมกับแท่งเทียน Big White ด้านเทคนิคแนวรับ 33.75 บาทและ 30.00 บาทไม่ควรหลุด มีโอกาส Rebound ทดสอบแนวต้าน 37.00 และ 39.00 บาท ตัดขาดทุนหากหลุดแนวรับ
 
BIG (ราคาปิดภาคเช้า 3.84 บาท)
ยืนกรอบแนวรับ 3.64-3.74 บาท
BIG ปรับตัวยืนกรอบแนวรับ 3.64-3.74  บาทได้ในช่วงเช้าและแท่งเทียนรูปแบบกลับตัวเป็นสัญญาณซื้อ Rebound ระยะสั้น ลุ้นแนวต้านใกล้ๆที่ 4.04-4.12 บาท ตัดขาดทุนหากหลุดแนวรับ 3.64 บาทลงมา     
 